Annamaria Serturini

Annamaria Serturini (s. 13. toukokuuta 1998) on italialainen jalkapalloilija. Hän on pelipaikaltaan hyökkäävä keskikenttäpelaaja. Hän on pelannut Italian naisten maajoukkueessa 30 maaottelua ja tehnyt niissä yhden maalin. Ensimmäisen aikuisten maaottelunsa hän pelasi vuonna 2019. MM-kilpailuissa 2019 hän pääsi vaihtopelaajana kentälle puolivälieräottelussa Alankomaita vastaan. MM-kilpailuissa 2023 hän pääsi vaihdosta kentälle alkulohko-ottelussa Ruotsia vastaan. Serturini saavutti alle 17-vuotiaiden MM-pronssia vuonna 2014.

Serturini on edustanut kotimaassaan Bresciaa, Baria, vuosina 2018–2024 Romaa ja helmikuusta 2024 alkaen Interiä.

 Lähteet 

Luokka:Italialaiset jalkapalloilijat
Luokka:Vuonna 1998 syntyneet
Luokka:Elävät henkilöt